Eftirfarandi flutningsleiðir af mannavöldum eru dæmi um algengar innflutningsleiðir framandi lífvera : Mikið er flutt af plöntum til landsins og ná sumar þeirra útbreiðslu í íslenskri náttúru . Með moldinni eru líka flutt inn heilu vistkerfin sem valda skaða og breytingum á íslenskri náttúru . Dæmi um framandi ágenga tegund sem borist hefur með plöntum er spánarsnigillinn ( Arion vulgaris ) Framandi tegundir geta borist með gæludýrum og skrautfiskum . Dæmi um framandi ágenga tegund sem borist hefur til Íslands er búrabobbi , ferskvatnssnigill sem barst í náttúruna úr fiskabúrum . Landbúnaður og skógrækt Flutningur plöntutegunda sem nýttar eru í landbúnaði , skógrækt eða landgræðslu ná sumar fljótt fótfestu og mikilli útbreiðslu . Dæmi um það er lúpínan ( Lupinus nootkatensis ) . Viður og viðarafurðir Ýmis dýr geta borist með við og viðarafurðum , en hættan er mest ef viðurinn er enn með berki . Veiði Örverur og snýkjudýr geta borist með veiðibúnaði , vöðlum og fatnaði sem ekki hefur verið þrifinn eða sótthreinsaður . Ferðamenn Ferðlög milli landa auka líkur á útbreiðslu framandi lífvera . Þekkt dæmi um framandi ágenga tegund sem borist hefur til landsins er mosategundin hæruburst ( Campylopus introflexus ) , sem getur borist með skósólum . Aukin milliríkjaverslun eykur líkur á flutningi lífvera milli svæða þar sem þær geta m.a. tekið sér far með gámum . Dæmi um framandi tegund sem hefur náð fótfestu á Íslandi er húsamús ( Mus musculus ) , en hún er talin hafa komið til landsins á fyrstu öldum Íslandsbyggðar . Margar framandi lífverur berast milli landa með kjölfestuvatni skipa . Dæmi um framandi ágenga tegund sem hefur náð fótfestu í hafinu við Ísland er grjótkrabbi ( Cancer irroratus ) . Úrgangur Flutningur úrgangs og moltu milli svæða getur stuðlað að útbreiðslu framandi tegunda , þá aðalega plantna og skordýa .